Burdoon
Burdoon (prantsuse keeles bourdon, undamine, undav orelivile, undav pillikeel) on muusikas mõiste, millega võidakse mõelda madalaimat orelivilet, pillikeelt, häält või registrit või selle tekitatud pikka ja undavat saateheli. Sõltuvalt muusikainstrumendi või muusika olemusest võib burdoon olla pidev või katkendlik. Sõna "burdoon" on kasutatud ka madalaima heliga kirikukella tähenduses.